Берничә буынга таныш карикатурист Эрнест Дышаев юбилеен бәйрәм итә

	Нәкъ 60 ел элек "Чаян" басмасында чаянчы-рәссам Эрнест Дышаевның тәүге карикатурасы дөнья күргән иде. Бу кеше турында, чын мәгънәсендә, тере классик, бренд-кеше, журнал тарихының тулы бер чоры дияргә мөмкин.	 Арчада туып-үскән Эрнест Дышаев кечкенәдән үк рәсем ясау белән мавыга. Мәктәп стенгазеталарына карикатуралар ясый. Шуларның берсен "Чаян"да бастыралар. Казанга күченеп килеп, фабрика, төзелештә, соңрак газета-журналларда эшли башлагач та мавыгуын онытмый - карикатуралар ясый. Тормышта бик гади, тыйнак, интеллигент Дышаевның бүгенге көнгә кадәр (!)  рәсми исемнәре булмаса да, ул «Чаян»ның меңләгән укучысы яраткан иң атаклы рәссам-чаянчысы булып кала.      
	---	
Матбугат.ру

	№ --- | 12.09.2016	


